《早春杂咏 其一》
清代·严泓曾

病起从容卧几旬，小窗风日渐知春。寒多迟蜡看花屐，岁俭先知鬻画人。

委化蜉蝣天地阔，忘机鸥鸟性情真。朝来思与支公话，索茗间房坐一巡。

作者简介：江苏无锡人，字人宏，一字青梧。严绳孙子。工平远山水，尤精人物。尝为王士禛写《碧山吟社图》留别，士禛有诗记其事。有《青梧集》。